ดิอะเมซิ่งเรซ 11
สถานี "คนคัดออก"

หลังจากแต่ละทีมถูกคัดออกจากการแข่งขัน แต่ละทีมจะถูกส่งมาอยู่ที่บ้านพัก ณ ประเทศเม็กซิโก โดยไม่สามารถติดต่อกับผู้อื่นได้ เพื่อรอเป็นสักขีพยานให้กับผู้ชนะ ซีบีเอส ได้โพสต์วิดีโอขนาดสั้นบนเว็บไซต์หลังจากแต่ละตอนได้ออกอากาศตามเขตเวลามาตรฐานแปซิฟิกของสหรัฐอเมริกา เพื่อแสดงว่าแต่ละทีมทำอะไรบ้างที่บ้านพักนั้น
หลังจากจบ เลก 1 ไปแล้ว จอห์น วิโต้กับจิล เป็นทีมแรกที่ถูกส่งมาที่บ้านพัก พวกเขาเดาว่าทีมต่อไปที่จะถูกคัดออกคงเป็น ชาร์ล่ากับเมียร์น่า หรือ เควินกับดรู
หลังจากจบ เลก 2 ไปแล้ว เควินกับดรู เป็นทีมที่สองที่ถูกส่งมาที่บ้านพัก เควิน, ดรูจอห์น วิโต้ ชอบที่จะถกเถียงกันมากกว่าการที่จะอยู่เฉยๆ หลังจากนั้นพวกเขาเดาว่า ชาร์ล่ากับเมียร์น่า จะเป็นทีมถัดไปที่ถูกคัดออก
หลังจากจบ เลก 3 ไปแล้ว เดวิดกับแมรี่ เป็นทีมที่สามที่ถูกส่งมายังบ้านพัก เดวิดครุ่นคิดและคิดถึงเด็กๆ ที่เขารับเลี้ยงไว้ที่อยู่ที่บ้านตั้งหลายคน หลังจากอาหารเช้า หลังจากนั้น จิล แสดงให้เห็นว่า เดวิดกับแมรี่ เป็นคู่แต่งงานคู่แรกที่ปลอดภัยและน่าคบหาด้วย หลังจากนั้น ดรู เดาว่า แทรี่กับเอียน จะเป็นทีมถัดไปที่ถูกคัดออก
หลังจากจบ เลก 4 ไปแล้ว ร็อบกับแอมเบอร์ เป็นทีมที่สี่ที่ถูกส่งมายังบ้านพัก ร็อบกับแอมเบอร์ ถูกต้อนรับเป็นอย่างดี จอห์น วิโต้กับจิล พูดเสมอว่าทั้งสองคนเป็นทีมที่แข็งแกร่ง หลังจากนั้นพวกเขาทั้งหมดเดาว่า อีริคกับแดเนียล จะเป็นเป็นทีมถัดไปที่ถูกคัดออก
เลก 5 เป็นเลกที่ไม่มีการคัดออก ทั้งสี่ทีมกำลังรอคอยบางทีมอยู่ มีเพียงแค่เสียงของ จอห์น วีโต้กับเควิน เถียงกันว่านี่จะเป็นเลกที่ไม่มีการคัดออก พวกเขาฆ่าเวลาด้วยการอยู่บนชายหาดและกลับมาที่บ้านพัก, ร็อบ เชิญแมรี่ลงไปเล่นในสระว่ายน้ำ
หลังจากจบ เลก 6 ไปแล้ว แทรี่กับเอียน เป็นทีมที่ห้าที่ถูกส่งมายังบ้านพัก ดรูมีสีหน้าผิดหวังต่อหน้ากล้องเมื่อเห็นพวกเขามาถึง ความไม่พอใจปรากฏขึ้นเมื่อเอียนบอกว่า ออสโวด์กับแดนนี่ เป็นคนไม่มีน้ำใจ บอกให้ถึงว่าเมื่อทำงานร่วมกับพวกเขาที่เคาเตอร์รับจองตั๋วเครื่องบิน พวกเขาให้เราขึ้นเครื่องบินสายการบินที่ต่างออกไปและก็ไม่ได้ยืนยัน เขาพูดอย่างเดียวกันเมื่อเหตุการณ์อย่างนี้เกิดขึ้นกับ อีริคกับแดเนียล ที่ร่วมมือกับ ออสโวด์กับแดนนี่ อีกและพวกเขาหวังว่า ยูเชนน่ากับจ้อยซ์ หรือ ดัสตินกับแคนดิช จะชนะการแข่งขันนี้
เลก 7 เป็นเลกที่ไม่มีการคัดออก จอห์น วิโต้กับจิล ครุ่นคิดถึงเลกที่ไม่มีการคัดออกนี้ เอียนพูดถึงว่าพวกเขาทุกคนในที่นี้ใช้จ่ายไปเท่าไหร่ เมื่ออยู่ที่สนามบินกันและวันนี้ แอมเบอร์ ดูเหมือนจะเป็นผู้ให้ความบันเทิงที่ดี ทำให้วันนี้ไม่น่าเบื่อมากนัก
หลังจากจบ เลก 8 ไปแล้ว โจกับบิล เป็นทีมที่หกที่ถูกคัดออกแต่ไม่ได้ส่งมายังบ้านพัก ทีมที่ถูกคัดออกไปแล้วที่อยู่ที่บ้านได้รับโทรศัพท์จากพวกเขาว่า พวกเขานั้นได้ถูกคัดออกจากการแข่งขันแล้ว แมรี่ ถาม โจกับบิล ว่าคิดว่าทีมไหนควรจะชนะการแข่งขันนี้ บิล บอกว่าเขาอยากเห็น ยูเชนน่ากับจ้อยซ์ หรือ ชาร์ล่ากับเมียร์น่า ชนะการแข่งขันนี้  ในบทสนทนาของโทรศัพท์ในตอนเช้า สารภาพว่า เควินกับดรู บอกว่าตั้งแต่การแข่งขันของพวกเขาสิ้นสุดลง พวกเขาอยากเห็น โจกับบิล แข่งขันจนเสร็จถึงที่เส้นชัย
หลังจากจบ เลก 9 ไปแล้ว ยูเชนน่ากับจ้อยซ์ เป็นทีมที่เจ็ดที่ถูกคัดออกแต่ไม่ได้ส่งมายังบ้านพัก พวกเขาโทรศัพท์มายังบ้านพักแล้วบอกว่าพวกเขานั้นถูกคัดออกจากการแข่งขันซึ่งมีผลมาจากการขึ้นเครื่องบินผิดทำให้ล้าหลังไปเป็นวัน ทีมที่อยู่ที่บ้านพักผิดหวังเมื่อ ยูเชนน่ากับจ้อยซ์ ถูกคัดออกและแอมเบอร์บอกทั้งคู่ว่า ไว้เจอกันที่ตรงเส้นชัย เมื่อวางโทรศัพท์แล้ว ดรูสงสัยว่า ดัสตินกับแคนดิช จะชนะการแข่งขันนี้ไปทำไมในเมื่อพวกเธอก็ชนะการประกวดเป็นราชินีนางงามอยู่แล้ว แอมเบอร์ตัดข้อสงสัยนี้ออกไปเมื่อเธอก็ชนะรายการเซอร์ไวเวอร์มาก่อนอย่างหนึ่งเหมือนกันและก็ก่อนที่เธอจะมาแข่งรายการนี้ในฤดูกาลที่ 7 ของเธอด้วย
เลก 10 เป็นเลกที่ไม่มีการคัดออก ทีมที่อยู่ที่บ้านพักรออีกทีมหนึ่งอยู่ แต่ก็ผิดหวังเมื่อเลกนี้เป็นเลกที่ไม่มีการคัดออก แอมเบอร์ สอนให้ แมรี่ ว่ายน้ำเมื่อแมรี่บอกว่าเธอไม่ได้ว่ายน้ำมานานมากแล้ว
เลก 11 เป็นเลกที่ไม่มีการคัดออก ทีมที่ถูกคัดออกไปแล้วกำลังรอโทรศัพท์จากทีมต่อไปอยู่ แต่ก็ผิดหวังอีกเมื่อผ่านไปกว่าครึ่งวันแล้วยังไม่มีโทรศัพท์มา จอห์น วิโต้ มีความคิดที่จะจัดปาร์ตี้ตลกขึ้นที่บ้านพัก โดยให้แต่ละคนแสดงบทบาทสมมุติเป็นอีกคนหนึ่งในการแข่งขันและทำท่าล้อเลียนกันต่างๆ นานา
หลังจากจบ เลก 12 ไปแล้ว ออสโวด์กับแดนนี่ เป็นทีมที่แปดที่ถูกคัดออกและถูกส่งมายังเมืองสุดท้ายของการแข่งขัน ห้าทีมที่อยู่ที่บ้านพักเตรียมตัวที่จะเดินทางไปยังเมืองสุดท้ายของการแข่งขันเพื่อร่วมเชียร์กับทีมอื่นๆ เมื่อทีมที่แข่งอยู่เข้ามาถึงเส้นชัย ที่เมืองสุดท้ายนั้นทุกทีมที่ถูกคัดออกไปแล้วได้มาพบกันและหลายคนก็อยากให้ ชาร์ล่ากับเมียร์น่า ชนะการแข่งขันในครั้งนี้
เลก 13 เป็นเลกสุดท้ายของ ดิ อะเมซิ่ง เรซ 11 ทีมที่ถูกคัดออกไปแล้วแบ่งปันความคิดเห็นร่วมกันว่าใครจะชนะและอันดับรอง โดยที่สามทีมสุดท้ายก็มีทั้งความยินดีและผิดหวังกับตำแหน่งที่ตนนั้นได้รับในการแข่งขันนี้